Foto: Videodan kadr O‘zbekistonda xizmat ko‘rsatgan artist Abduxoliq Mamarasulov 21 oktyabr kuni 74 yoshda vafot etdi. Aktyor bir necha yildan buyon yurak kasalligi bilan kurashayotgandi va shifoxonada davolanib chiqqandi. «Televizion miniatyuralar teatri»dagi rollari bilan xalqqa tanilgan Abduxoliq Mamarasulov 1949 yilda tug‘ilgan. 1970 yildan Muqimiy nomidagi O‘zbek davlat musiqali drama teatrida, «Mushtum» jurnalida faoliyat yuritgan.